open-index/open-wikipedia-markdown huggingface dataset:
William Golding

**William Gerald Golding** (* 19. september 1911, Newquay, Spojené kráľovstvo† 19. jún 1993, Perranarworthal) bol anglický spisovateľ a básnik, nositeľ Nobelovej ceny za literatúru z roku 1983.

## Životopis
Golding pochádza z mestečka Newquay, neďaleko Cornwallu, z rodiny stredoškolského učiteľa. Vo svojom detstve bol z veľkej miery ovplyvnený otcom, ktorý bol presvedčený, že náboženstvo je prežitok a zastával radikálne politické názory. Golding začal písať už vo svojich siedmich rokoch. S rodinou sa presťahovali do Marlborough, kde navštevoval gymnázium. Neskôr študoval prírodné vedy na Oxfordskej univerzite. Štúdium nedokončil a prestúpil na anglistiku. Počas štúdia vydal svoju prvú básnickú zbierku. Potom sa však niekoľko rokov venoval herectvu. Profesorom v Salisbury sa stal ešte pred druhou svetovou vojnou. Počas druhej svetovej vojny slúžil v kráľovskom loďstve. Zúčastnil sa vylodenia v Normandii a na konci vojny sa vrátil k písaniu a vyučovaniu. V roku 1939 sa oženil s Ann Brookfieldovou, analytickou chemičkou. V roku 1961 mu jeho úspešné knihy dovolili opustiť učiteľský post a stráviť rok písaním na Hollins College vo Virgínii. Neskôr sa stal spisovateľom z povolania. V roku 1988 mu kráľovná Alžbeta II. udelila čestný rytiersky rad. Golding zomrel vo svojom domove v Perranarworthal 19. júna 1993 a bol pochovaný na cintoríne v Bowerchalke v Anglicku.

## Tvorba
Goldingova alegorická beletria často používa narážky na klasickú literatúru, mytológiu a na kresťanskú symboliku. Golding sa principiálne vyrovnáva so zlom, čím vzniká druh temného optimizmu. Jeho prvý román *[[Boh múch]]*, ktorý bol roku 1954 sfilmovaný, predstavuje jednu z opakujúcich sa tém v jeho románoch. Tou je práve konflikt medzi ľudským barbarstvom a civilizujúcim vplyvom rozumu. 

## Iné projekty

## Externé odkazy
* 
* Oficiálna stránka
* Biografia na Nobelprize.org
* Biografia 

Kategória:Nositelia Nobelovej ceny za literatúru
Kategória:Anglickí spisovatelia
Kategória:Anglickí básnici
Kategória:Nositelia Bookerovej ceny
Kategória:Absolventi Oxfordskej univerzity
Prežívanie

**Prežívanie** alebo **prežitie** môže byť:
*strávenie (času)
*zažitie, okúsenie; pretrpenie
*v psychológii: pozri prežívanie (psychológia)
*zostanie nažive dlhšie než (niekto iný)
*prekonanie živý (napr. prežitie nehody)
Trávenie

**Trávenie** alebo **strávenie** môže byť:
*rozkladanie a zažívanie potravy v tele
*vo fyziológii špecificky: biochemické (enzymatické) procesy v tráviacom systéme, ktoré vedú k rozloženiu potravy na jednoduchšie zložky vstrebateľné do organizmu, pozri trávenie (biológia)
*o poživatine: prispievanie k rozkladaniu a zažívaniu potravy
*použitie (istého časového obdobia) na niečo; zdržiavanie sa (počas istého časové obdobia) niekde
*usmrcovanie jedom
Sojuz TMA-4

**Sojuz TMA-4** () bol ruský pilotovaný kozmický let v rámci programu Sojuz. Sojuz TMA-4 vyštartoval 19. apríla 2004 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 9. Na palube Sojuzu TMA-4 sa nachádzal aj holandský astronaut André Kuipers. Sojuz TMA-4 zostal u ISS ako záchranná loď až do októbra 2004, kedy sa s ním vrátili späť na Zem Gennadij Padalka, Michael Fincke a Jurij Šargin.

## Posádka
**Členovia posádky Expedície 9**
* Gennadij Padalka *veliteľ* 
* Michael Fincke *letový inžinier*
**Účastník letu**
* André Kuipers 

## Popis misie
Štart misie sa uskutočnil 19. apríla 2004 z kozmodrómu Bajkonur v Kazachstane. K ISS sa Sojuz TMA-4 pripojil 21. apríla 2004. Na palube bol okrem členov Expedície 9 tiež holandský kozmonaut André Kuipers.

Genadij Padalka a Michael Fincke vystriedali na palube ISS svojich kolegov Alexandra Kaleriho a Michaela Foaleho, ktorí sa spolu s André Kuipersom vrátili na Zem 30. apríla 2004 na palube lodi Sojuz TMA-3, ktorá kotvila pri ISS ako záchranný modul.

Loď Sojuz TMA-4 sa na Zem vrátila 24. októbra 2004 s posádkou:
* Gennadij Padalka
* Michael Fincke
* Jurij Šargin

## Galéria

Súbor:Soyuz TMA-4 crew jog on the grounds of the Cosmonaut Hotel.jpg|Posádka Sojuzu počas behu v areáli hotela Kozmonaut
Súbor:Soyuz TMA-4 rollout.jpg|Prevoz nosnej rakety na štartovaciu rampu, 17. apríl 2004
Súbor:Soyuz TMA-4 at the Gagarin's Start.jpg|Raketa Sojuz-FG po vztýčení na štartovacej rampe
Súbor:Soyuz TMA-4 crew receive final well wishes before launch.jpg|Posádka sa lúči pred štartom
Súbor:Soyuz TMA-4 launch.jpg|Štart Sojuzu TMA-4 z Bajkonuru, 19. apríl 2004
Súbor:SoyuzTMA4 Approaches ISS.jpg|Kozmická loď Sojuz TMA-4 sa blíži k Medzinárodnej vesmírnej stanici, 21. apríl 2004
Súbor:ISS-09 Soyuz TMA-4 spacecraft docked to the Zarya module.jpg|Sojuz TMA-4 pripojený k spojovaciemu uzlu modulu Zaria na ISS, 29. apríl 2004
Súbor:Jsc2004e47547.jpg|Návratový modul Sojuzu TMA-4 krátko po nočnom pristátí v kazašskej stepi, 24. október 2004
Súbor:Jsc2004e47552.jpg|Posádka po vyzdvihnutí z kabíny


## Iné projekty

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2004
Rača

**Rača** môže byť:

*mestská časť Bratislavy, pozri Bratislava – mestská časť Rača
** jej miestna časť, pozri Rača (miestna časť)
*podcelok Kysuckých Beskýd, pozri Rača (geomorfologický podcelok)

*mesto v Srbsku, pozri Rača (mesto v Srbsku)
*obec v Srbsku, pozri Rača (obec v Srbsku)

*provincia v Gruzínsku, pozri Rača (Gruzínsko)

## Pozri aj
* Veľká Rača – najvyšší vrch Kysuckých Beskýd
* Rača, láska moja – slovensko-gruzínsky film (1977)
Škoda (právo)

**Škoda** má v slovenskom práve v súčasnosti dvojakú základnú definíciu.

## Občianske právo
Škoda je ujma: 
* spôsobená v majetkovej oblasti (teda na majetku alebo majetkových právach) niekoho (tzv. poškodeného), ktorú možno objektívne vyjadriť v peniazoch 
* na zdraví (a živote) niekoho (pozri škoda na zdraví)
* na prírode a životnom prostredí (pozri škoda na životnom prostredí) - táto škoda spočiatku v Občianskom zákonníku nebola

Do majetkovej oblasti sa v občianskom práve ráta aj (objektívne nevyjadriteľné) bolestné a úhrada sťaženia spoločenského uplatnenia (oboje v rámci hradenia ujmy na zdraví), pričom v iných právnych poriadkoch tieto ujmy často patria medzi nemajetkové ujmy, teda práva na ochranu osobnosti. 

Podstatou tohto chápania škody je fakt, že nezahŕňa nemajetkovú ujmu. 

Občiansky zákonník rozlišuje:
* skutočnú škodu (teda škodu na existujúcich veciach či právach)
* ušlý zisk (to, čo poškodenému (len) ušlo do budúcnosti)

Pozri aj náhrada škody.

## Trestné právo
Trestný zákon rozoberá škodu v § 124 a 125 (a v § 123 "ujmu na zdraví"). Táto definícia zahŕňa aj nemajetkovú ujmu a výslovne definuje aj škodu proti životnému prostrediu.

*§ 124: (1) Škodou sa na účely tohto zákona rozumie:
* *ujma na majetku alebo reálny úbytok na majetku alebo na právach poškodeného* 
* *alebo jeho iná ujma, ktorá je v príčinnej súvislosti s trestným činom, bez ohľadu na to, či ide o škodu na veci alebo na právach. Škodou sa na účely tohto zákona rozumie aj získanie prospechu v príčinnej súvislosti s trestným činom.*

*(2) Škodou sa rozumie v zmysle odseku 1 aj ujma na zisku, na ktorý by poškodený inak vzhľadom na okolnosti a svoje pomery mal nárok alebo ktorý by mohol odôvodnene dosiahnuť.*

*(3) Pri trestných činoch proti životnému prostrediu sa škodou rozumie súhrn ekologickej ujmy a majetkovej škody, pričom majetková škoda v sebe zahrnuje aj náklady na uvedenie životného prostredia do predošlého stavu. Pri trestnom čine neoprávneného nakladania s odpadmi podľa § 302 rozsahom činu sa rozumie cena, za ktorú sa odpad v čase a v mieste zistenia činu obvykle zbiera, prepravuje, vyváža, dováža, zhodnocuje, zneškodňuje alebo ukladá, a cena za odstránenie odpadu z miesta, ktoré na jeho uloženie nie je určené.''

Kategória:Občianske právo
Kategória:Trestné právo
UNITIC

**Business Center UNITIC** (skratka z *United Investment and Trading Company*) je názov administratívnej budovy v Sarajeve. Budovu s dvoma vežami vlastní rovnomenná bosnianska spoločnosť. Majú 30 poschodí a výšku 92 m.

Budovy boli postavené v roku 1986 podľa projektu architekta Ivana Štrausa. Betónový skelet bola obložená z vonkajšej strany sklom. Vo svojej dobe to boli jedny z najmodernejších stavieb v meste. Budovy však vo svojej pôvodnej podobe fungovali iba niekoľko rokov, neskôr ich poškodili boje a požiar pri obliehaní Sarajeva v prvej polovici 90. rokov 20. storočia. Budovy odolali a stali sa symbolom odporu.

## Referencie

## Iné projekty

Kategória:Výškové budovy v Sarajeve
Kategória:Architektúra z 1986
Kurši

**Kurši** žili na pobreží Baltského mora. Ich južná hranica územia siahala až ku Kaunasu na dnešné územie Litvy. Prvá písomná zmienka o Kuršoch pochádza z roku 675. Ich kráľom bol Lamekins, ktorý mal titu *rex*. V 9. - 12. storočí už boli známymi moreplavcami, obchodníkmi a pirátmi. Saxon Gramatik vo svojej škandinávskej histórii uvádza, že kmeň Kuršov dosiahol brehy Dánska a Švédska.

Kategória:Dejiny Litvy
Kategória:Dejiny Lotyšska
Kategória:Etniká, národy a národnosti
Zemgalovia

Na východe od Kuršov v oblasti Lielupe žili **Zemgalovia**, na juhu hraničiaci s územím dnešnej Litvy. Od fínskych kmeňov ich oddeľovala rieka Daugava. V historických análoch sa tento kmeň prvýkrát spomína v roku 870. Najvýznamnejšou pamiatkou na území Zemgalov bol Tervetský hrad, na ktorom začiatkom 13. storočia žil vodca tohto kmeňa označovaný ako *dux* - Viestarts.

Kategória:Etniká, národy a národnosti
Selovia

**Selovia** žili na území východne od Zemgalov na ľavom brehu rieky Daugava. Prvýkrát ich spomenul historik v kronike Henricha Latyša v 13. storočí. Na území Selov sa nachádzalo vyše päť hradov, z ktorých hlavným hradom bol Selpils. V 13. storočí sa územie Kuršov a Selov stali súčasťou Veľkého litovského kniežatstva.

Kategória:Etniká, národy a národnosti
Latgalci

**Latgalci** alebo **Latgali** alebo **Letgalovia** sú etnografická skupina Lotyšov. 

Pôvodne žili na pravom brehu Daugavy, na sever od Selov. Prvýkrát sa ich meno spomína v Rižskej kronike v 11.12. storočí. Po celom ich území obyvatelia vytvorili malé štátiky typu kniežatstva, z ktorých najväčšie boli štáty Ersika, Konknese a Talava. Keďže sa územie Latgalov nachádzalo na strete obchodných ciest do Ruska, boli povinní platiť daň polackým a pskovským kniežatám.

## Náboženstvo
Latgalci sa na rozdiel od ostatných Lotyšov vyvíjali na území, ktoré patrilo k Poľsko-litovskej únii, preto zostali verní rímskokatolíckej viere. Aj dnes sa líšia od prevažne luteránskych Lotyšov svojím rímskokatolíckym náboženstvom. 

Kategória:Etniká, národy a národnosti
Kategória:Lotyšsko
Livónci

**Livónci** alebo **Livovia** bol ugrofínsky kmeň, ktorý žil v 9. - 13. storočí pri pobreží Rižského zálivu. Následne boli germanizovaní a asimilovaní Lotyšmi a Estóncami. Koncom 19. storočia ich ešte žilo vyše 3 000 v západnom Kurónsku. Podľa Livóncov je pomenované Livónsko.

## Livónci v 13. storočí
Od roku 1198 sa Lotyšsko stalo centrom bojov jednej z križiackych výprav, organizovanej rímskym pápežom. V nej biskup Bertold porazil Livóncov, ktorí žili na území dolného toku rieky Gauia, ale sám v tomto boji stratil svoj život. Jeho následník - biskup Albert von Buxhoevden zvaný Albert I. Rižský - založil v roku 1201 Rigu, ktorá mala slúžiť ako pevnosť protí agresii križiakov v Pobaltsku. V roku 1206 postavili hrad Cēsis. Bol to oporný bod pre pokorenie severného Latgalska a južného Estónska.

O rok neskôr (1207) sa Livónci podriadili biskupovi a dali sa pokrstiť. Získané územia, koré dostali názov Livónsko (Livlandia) si medzi sebou rozdelil biskup a Rád mečových bratov, založený v roku 1202. Následne v rokoch 1206 - 1224 križiaci porazili Latgalov a v roku 1208 aj Selov.

V roku 1223 nemecký rád, plieniaci krajinu zo smeru od dolného toku Visly až na východ, zničil Prusko. Naproti nemu - od Daugavy a Rižského zálivu - zo smeru od západu postupoval Rád mečových bratov. V roku 1237, po porážke litovcov pri Saule, sa oba rády spojili a Rád mečových bratov (ako miestne oddiely nemeckého rádu) sa začal nazývať Livónskym rádom.

Získať územie Kuršov bolo zložité. Len v roku 1231 sa Livónskemu rádu podarilo obsadiť časť severnej a strednej Kurlandie, avšak o niekoľko rokov neskôr (1252) už mali dobyté celé územie. V roku 1260 v bitke medzi Litovcami a križiakmi pri Durbe, Kuršovia a Estónci prešli na stranu Litovcov, čoho výsledkom bolo porazenie nemeckých rytierov. Počas nasledujúcich šistich rokov sa museli Kuršovia upokojiť. V roku 1267 boli nútení podpísať mierovú zmluvu s križiakmi. Poslednou inštanciou križiakov bol zisk územia Zemgalov v roku 1290.

## Pozri aj
* Rád mečových bratov 
* Rád nemeckých rytierov
* Livónsko

## Zdroj
* História Livóncov 

Kategória:Etniká, národy a národnosti
Zoznam geografických článkov/1

Tento index bol automaticky vygenerovaný podľa tejto kategorizácie. Obsahuje **4** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 1.
1. ulica (Bratislava)1. východomoslimský pluk SS

## 10
10. ulica (Bratislava)

## 11
11636 Pezinok

Kategória:Zoznamy geografických článkov
The Stranglers

**The Stranglers** je anglická punkrocková hudobná skupina, založená 11. septembra, 1974 v Guildford, Surrey. Ich pôvodný názov bol The Guildford Stranglers  a ich vzormi sa stali Ramones. Boli jedna z mála punkových kapiel so špecifickým zvukom klávesov. Po skončení punkrockovej éry sa preorientovali na new wave, pub rock a neskôr post-punk.

The Stranglers vydali 16 štúdiových albumov. Z toho najnovší Suite XVI vydali v roku 2006.

## Členovia kapely
* Jet Black (pravé meno Brian Duffy): bicie (1974)
* Hugh Cornwell: gitara, spev (1974 – 1990)
* Jean-Jacques Burnel: basgitara, spev (1974)
* Dave Greenfield: klávesy, spev (1975)
* Hans Warmling: gitara, klávesy, spev (1974 – 1975)
* John Ellis: gitara, vokály (1990 – 2000)
* Paul Roberts: (1990 – 2006)
* Baz Warne: gitara, vokály (2000)

## Diskografia
* *[[Rattus Norvegicus (album)|Rattus Norvegicus]]*  (1977)
* *[[No More Heroes (album)|No More Heroes]]*  (1977)
* *[[Black and White (The Stranglers album)|Black and White]]*  (1978)
* *[[The Raven (Stranglers album)|The Raven]]*  (1979)
* *[[The Gospel According to The Meninblack]]*  (1981)
* *[[La Folie (album)|La Folie]]*  (1981)
* *[[Feline (album)|Feline]]*  (1982)
* *[[Aural Sculpture]]*  (1984)
* *[[Dreamtime (The Stranglers album)|Dreamtime]]*  (1986)
* *[[10 (The Stranglers album)|10]]*  (1990)
* *[[Stranglers In the Night]]*  (1992)
* *[[About Time (The Stranglers album)|About Time]]*  (1995)
* *[[Written in Red]]*  (1997)
* *[[Coup de Grace (album)|Coup de Grace]]*  (1998)
* *[[Norfolk Coast]]*  (2004)
* *[[Suite XVI]]*  (2006)
* *[[Giants]]* (2012)

## Iné projekty
 

## Externé odkazy
* Stranglers Information Service
* Hugh Cornwell's Torture Garden
* Stranglers na Music.box.sk
* Lucas Perný - Neznáma hudba s názvom The Stranglers - BLOG.SME.SK 
* The Stranglers - punkový brontosauri
* The Stranglers na MySpace

Stranglers, The
Stranglers, The
Brutalizmus

[náhľad|[Boston City Hall]]
**Brutalizmus** je architektonický štýl príznačný pre modernú architektúru od polovice 20. storočia. 

## Charakteristika
Brutalizmus výrazne používa pohľadový betón ako výrazový prostriedok a snaží sa o zdôraznenie hmotnosti objektu. Taktiež uplatňuje uzavretý pôdorys a obrys stavby v zmysle uzavretej kompaktnej kompozície hmôt často v podobe kvádra. 

Brutalizmus jasne vyjadruje a priznáva použitý materiál a konštrukciu. Stavby pôsobia veľmi hmotne až ťažko. Ich priečelia tvoria veľké betónové plochy, ktoré kontrastujú so zasklenou konštrukciou alebo častejšie s malými oknami. Ich povrch je v niektorých prípadoch opracovaný zvislým drážkovaním typickým pre tvorbu Paula Rudolpha. 

## Pôvod a história
Tento architektonický smer je známy od roku 1954, kedy ho sformulovali manželia architekti Peter a Alison Smithsonoví v augustovom čísle časopisu *[[Architectural Design]]*. 

Betónový brutalizmus je pravdepodobne odvodený od prezývky Petra Smithsona – **Brut**, respektíve z francúzskeho *béton brut* režný betón so začiatočnými písmenami mena jeho manželky (**Ali**) doplnených začiatočnými písmenami ich priezviska Smithson - **sm**, teda **Brut**+**ali**+**sm**. Nesporne má však súvislosť s celkovým hrubým teda aj **brutálnym** charakterom stavby.

Prvou stavbou tzv. oceľového brutalizmu je stavba školy v Hunstantone v Anglicku od manželov Smithsonových. Brutalizmus je tiež reprezentovaný vtedajšími stavbami od Le Corbusiera v Marseille Unité d’habitation, kláštorom La Tourette či Miesovým univerzitným komplexom I.T.T. v Chicagu. Tento spôsob architektonického stvárňovania sa rýchlo rozšíril do mnohých krajín. V Anglicku ho reprezentuje Stirling a Gowan, v Spojených štátoch amerických Paul Rudolph, Louis I. Kahn,  v Japonsku Kenzó Tange, Maekava atď.

## Galéria

Image:Ryer lib brut.jpg|knižnica v Reysonovej univerzire, Toronto
Image:Crown Hall 060514.jpg|Univerzitný komplex I.T.T., Chicago, USA, 1952, Ludwig Mies van der Rohe
Image:Ryerson University Library.JPG|Knižnica Reyarsonskej univerzity
Image:TrinityCentre02.jpg|Parkovisko v Trinity Center


## Iné projekty

## Použitá literatúra
* *Encyklopedie světové architektury*, Díl 1, A-K, Nakladatelství Baset, 2000, Vladislav Dudák a kolektív, str. 137, 138
* *Architektura*, Oborové encyklopedie SNTL, 1969, Doc. Ing. Arch. Dr. Bohuslav Syrový, CSc., str. 48
* *Ilustrovaná encyklopédia ľudskej vzdelanosti*, Reader’s Digest Výber, Bratislava, 2001, str. 165
* *Plans, Sections and Elevations*, Laurence King Publishing Ltd, London, 2004, Richard Weston, str. 98, 99, 114, 115
Awadži (provincia)

thumb|Mapa japonských provincií so zvýraznenou provinciou Awadži
**Provincia Awadži ** (, pôvodne 淡道) bola stará japonská provincia, ktorá pokrývala ostrov Awadži medzi Honšú a Šikoku. Dnes je to súčasť prefektúry Hjógo. Niekedy je nazývaná aj **Tanšu** (淡州).

Bola založená v 7. storočí ako časť Nankaidó. Provincia Awadži sa nachádzala medzi provinciami Kii a Awa. Awadži doslovne znamená "Cesta do Awa", čo je cesta do provincie Awa z centrálnej časti Japonska. Provincia Awadži bola rozdelená na dva okresy: Cuna no Kóri na severe a Mihara no Kóri v južnej časti.

Provinčná vláda bola pravdepodobne v súčasnom Minamiawadži, Hjógo ale dôkazy o tom ešte neboli nájdené.

Provincia Awadži bola obvyklým miesto na politický exil. Cisár Džunnin bol v exile v provincii Awadži po svojej abdikácií až do smrti. 

V období Edo bola provincia Awadži ovládaná klanom Hačisuka z Tokušimy, provincia Awa. Keď bol rušený systém hanov a boli vytvorené prefektúry, obyvatelia provincia Awadži uprednostnili pripojenie k prefektúre Hjógo pred prefektúrou Tokušima kvôli politickému konfliktu medzi Tokušimou a Awadži.  

## Zdroje

Kategória:Staré provincie v Japonsku
Tosa (provincia)

thumb|Mapa japonských provincií so zvýraznenou provinciou Tosa
**Provincia Tosa** () bola stará japonská provincia, na ktorej území sa dnes nachádza prefektúra Kóči na Šikoku. Tosa hraničila s provinciami Ijo a Awa.

Starobylé hlavné mesto bolo neďaleko moderného Nankoku. Provincii Tosa vládol počas obdobia Sengoku klan Čósokabe. Motočika Čósokabe zjednotil Šikoku pod svojou vládou. Hidejoši Tojotomi znova zredukoval jeho územie iba na provinciu Tosa a po Sekigahare bol klan úplne vyvlastnený. Provincia bola pridelená Kazutojovi Jamaučimu. Tosa bola relatívne chudobná provincia a pod vládou klanu Čósokabe postrádala silné hradné mesto. Po Sekigahare, bolo založené hradné mesto Kóči, ktoré ostalo hlavným mestom až do súčasnosti. V období Edo bolo provincia riadená z oblasti Tosa.

V období Bakumacu  sa v Tosa narodil Rjóma Sakamoto.

Kategória:Staré provincie v Japonsku
Pascal Leclaire

**Pascal Leclaire** (* 7. november 1982, Repentigny, Quebec, Kanada) je bývalý kanadský hokejový brankár. 

Leclaire bol draftovaný v prvom kole v roku 2001 ako celkovo ôsmy v poradí klubom Columbus Blue Jackets V drese Blue Jackets debutoval v NHL. 

Vyhral striebro na Majstrovstvách sveta juniorov 2001, bol členom All-Star Teamu turnaja a bol vyhlásený aj za najlepšieho brankára turnaja. 

V roku 2008 získal striebro na Majstrovstvách Sveta. 

V roku 1998 získal v tíme Halifax Mooseheads ocenenie za najnižší gólový priemer v lige QMJHL.

## Štatistiky

## Referencie

## Externé odkazy
*
* Profil na hockeygoalies.com

Kategória:Kanadskí hokejoví brankári
Kategória:Hráči Columbus Blue Jackets
Kategória:Brankári v NHL
Kategória:Účastníci MS v hokeji 2008
Kategória:Osobnosti z Quebecu
Kategória:Brankári Ottawa Senators
Kategória:Brankári Columbus Blue Jackets
Kategória:Hráči Ottawa Senators
Ferdinand Buffa

**Ferdinand Buffa** (* 22. január 1926, Dlhá Lúka, dnes časť Bardejova† 2012) bol slovenský jazykovedec.

Vyštudoval slovenský jazyk a filozofiu na Filozofickej fakulte Univerzity Komenského v Bratislave. Medzi oblasti jeho odborného záujmu patria predovšetkým dialektológia, lexikológia, lexikografia a poľsko-slovenské jazykové vzťahy.

## Knižné publikácie
* *Nárečie Dlhej Lúky v Bardejovskom okrese*. Bratislava, Veda 1953
* *Šarišské nárečia*. Bratislava, Veda 1995
* *Poľsko-slovenský frazeologický slovník*. Prešov, Náuka 1998
* *Z poľsko-slovenských jazykových vzťahov*. Konfrontačný náčrt. Vydané z príležitosti XIII. medzinárodného zjazdu slavistov v Krakove 1998, Prešov, Náuka 1998
* *Slovník šarišských nárečí*. Prešov, Náuka 2004
* *Moja Dlhá Lúka*. Prešov, Vydavateľstvo Michala Vaška 2004
* *Odveké múdrosti šarišského ľudu*. Prešov, Vydavateľstvo Michala Vaška 2007

## Referencie

Kategória:Narodenia v 1926
Kategória:Narodenia 22. januára
Kategória:Úmrtia v 2012
Kategória:Slovenskí jazykovedci
Kategória:Slovenskí dialektológovia
Kategória:Slovenskí lexikografovia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bardejova
Kategória:Slovenskí slovakisti
Petr Haničinec

**Petr Haničinec** (* 15. september 1930, Pardubice – † 7. november 2007, Bratronice) bol český herec, ktorý hral vo viacero filmoch a divadelných hrách. Známy bol tiež ako dabér, daboval napríklad poručíka Columba v rovnomennom populárnom seriáli.

V roku 1995 utrpel ťažkú dopravnú nehodu. Po vyliečení opäť účinkoval v Divadle na Fidlovačce, v roku 2001 počas predstavenia utrpel cievnu príhodu a utiahol sa do ústrania.

Bol štyrikrát ženatý, prvou manželkou bola Štěpánka Haničincová, druhou Marie Kyselková. 7. novembra 2007 podľahol vo veku 77 rokov rakovine.

## Externé odkazy
* Petr Haničinec na Čsfd.cz 

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Absolventi Akadémie múzických umení v Prahe
Kategória:Držitelia Ceny Františka Filipovského
Kategória:Úmrtia na rakovinu hrubého čreva
Kategória:Osobnosti z Pardubíc
Obrazový bod

**Obrazový bod** môže byť:
*obrazový prvok (na displeji a podobne)
*najmenší bod jednej farby, ktorý dokáže vytlačiť počítačová tlačiareň, pozri obrazový bod (tlačiareň)
Sojuz TMA-3

**Sojuz TMA-3** () bol ruský pilotovaný kozmický let v rámci programu Sojuz. Sojuz TMA-3 vyštartoval 18. októbra 2003 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 8. Na palube Sojuzu TMA-3 sa nachádzal aj španielsky astronaut Pedro Duque. Sojuz TMA-3 zostal u ISS ako záchranná loď až do apríla 2004, kedy sa s ním vrátili späť na Zem Alexandr Kaleri, André Kuipers a Michael Foale.

## Posádka
**Členovia posádky Expedície 8**
*  Alexandr Kaleri, veliteľ 
*  Michael Foale, letový inžinier

**Účastník letu**
*  Pedro Duque 

## Popis misie
Štart misie sa uskutočnil 18. októbra 2003 z kozmodrómu Bajkonur v Kazachstane. K ISS sa Sojuz TMA-3 pripojil 20. októbra 2003. Na palube bol okrem členov Expedície 8 tiež španielsky kozmonaut Pedro Duque.

Alexander Kaleri a Michael Foale vystriedali na palube ISS svojich kolegov Jurija Malenčenka a Edwarda Lua, ktorí sa spolu s Pedrom Duqueom vrátili na Zem 28. októbra 2003 na palube lodi Sojuz TMA-2, ktorá kotvila pri ISS ako záchranný modul.

Loď Sojuz TMA-3 sa na Zem vrátila 30. apríla 2004 s posádkou:
* Alexandr Kaleri
* Michael Foale
* André Kuipers

## Galéria

Súbor:Soyuz TMA-3 crew in Star City.jpg|Posádka Sojuzu v Hviezdnom mestečku
Súbor:Soyuz tma-3 transported to launch pad.jpg|Prevoz nosnej rakety na štartovaciu rampu, 16. október 2003
Súbor:Soyuz TMA-3 rollout.jpg|Raketa Sojuz-FG po vztýčení na štartovacej rampe
Súbor:Soyuz TMA-3 crew receive final well wishes before launch.jpg|Posádka sa lúči pred štartom 
Súbor:SoyuzTMA3 Launch.jpg|Štart Sojuzu TMA-3 z Bajkonuru, 18. október 2003
Súbor:The Soyuz TMA-3 vehicle launches.jpg|Štartujúca raketa Sojuz-FG
Súbor:Soyuz TMA-3 approaching ISS.jpg|Kozmická loď Sojuz TMA-3 sa blíži k Medzinárodnej vesmírnej stanici, 20. október 2003
Súbor:ISS-08 Soyuz TMA-3 landing crew during descent training exercise.jpg|Michael Foale (vľavo), Alexandr Kaleri (v strede) a André Kuipers (vpravo) v kabíne návratového modulu Sojuzu TMA-3 počas príprav na návrat, 27. apríl 2004
Súbor:Soyuz TMA-3 departs from the ISS.jpg|Sojuz TMA-3 odlieta od ISS, 29. apríl 2004
Súbor:Soyuz TMA-3 capsule after landing.jpg|Pátracie a záchranné tímy po príchode k návratovému modulu krátko po pristátí v kazašskej stepi, 30. apríl 2004
Súbor:Soyuz TMA-3 crew after landing.jpg|Posádka po vyzdvihnutí z kabíny


## Iné projekty

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2003
Kategória:Kozmonautika v 2004
Polygón (počítačová grafika)

**Polygón** v počítačovej grafike je mnohouholník, z ktorého je vytvorená každá štruktúra objektu v trojrozmernom priestore zobrazenom na monitore počítača. Najčastejšie používané polygóny sú trojuholník a štvorec. Vrchol polygónu sa nazýva vertex. Súradnice vertexov definujú polygón.

Každý objekt v trojrozmernom priestore sa znázorňuje ako sústava mnohouholníkov, ktoré sú vyplnené obrazovými vzorkami (textúrami), napr. so vzorkou tehly, omietky, pokožky a pod. Čím je sieť polygónov jemnejšia, tým je obraz vernejší. Zobrazovanie veľkého množstva polygónov však kladie veľké nároky na výkon grafickej karty.

Kategória:Počítačová grafika
Peter Milčák

**Peter Milčák** (* 12. december 1966, Krompachy) je slovenský básnik, vydavateľ, literárny vedec, publicista a prekladateľ z angličtiny a poľštiny. V roku 1991 založil vydavateľstvo *Modrý Peter*, ktoré sa orientuje predovšetkým na vydávanie súčasnej poézie. V rokoch 2016 až 2021 bol kurátorom Galérie mesta Levoča. Od marca 2024 pracuje v literárnom časopise Romboid ako redaktor pre poéziu. Žije v Levoči.

## Rodina
* otec Ján Milčák – lekár, dramatik (rozhlasová a divadelná tvorba), prozaik a autor literatúry pre deti
* brat Marián Milčák – básnik a prekladateľ

## Poézia
**Záprah pred zimou* (Smena, 1989)
**Prípravná čiara 57 / Preparation Line 57* (Modrý Peter a Fooliar Press, 2005, druhé vydanie 2025)
**Brum* (Modrý Peter, 2012)
**Kreunyja braty* (Pokrvní bratia), prel. Sviatlana Bohuš, Lohvinau 2019
**Bracia krwi* (Pokrvní bratia), prel. Bohdan Zadura, Wolno 2020
*Podoby milosti / Forms of Grace (Modrý Peter a Fooliar Press, 2024) - nominácia na cenu Zlatá vlna, Cena Janka Jesenského.

## Literárna veda
* *Postava a jej kompetencie v rozprávkovom texte* (2006)
* *Mŕtve kvety medzi živými. Štyridsaťpäť neliterárnych a literárnych úvah* (2017)

## Preklady
* Matthew Sweeney: *Piknik na ľade* (1998)
* Kenneth Patchen: *23. ulica sa končí v nebi. Vybrané básne* (2006)
* Alden Nowlan: *Ja, Ikarus. Vybrané básne* (2008)
* Zbigniew Herbert: *Fortinbrasov žalospev* (2009) (spolu s Mariánom Milčákom)
* Halina Poświatowska: *Duchovné cvičenia pre mačku* (2012)
* Marjorie Weinman Sharmatová: *Nedostižný Edo a jeho detektívne príbehy* (2013)
* Czesław Miłosz: *To* (2014) (spolu s Mariánom Milčákom)
* *Taká cesta, čo sa nekončí. Antológia poľskej poézie pre deti / Droga nie ma końca. Antologia wierszowanej bajki polskiej* (Vroclav, 2016)
* Marcin Świetlicki: *Nesamozrejmé*. 77 náboženských básní (2018)
* Dorota Koman: *Stroj na čítanie* (2018)
* Wojciech Bonowicz: *Druhá ruka a iné básne* (2019)
* *Láska zradu premôže*. Bieloruské ľudové rozprávky (2020) (spolu so Sviatlanou Bohuš)
*Bohdan Zadura: *Všetko* (2021)
*Justyna Bargielska: *Železná bohyňa milosrdenstva* (2022)
*Margery Williams: *Zamatový králik* (2024)

Kategória:Slovenskí spisovatelia
Kategória:Slovenskí prekladatelia
Kategória:Slovenskí literárni vedci
Kategória:Osobnosti z Krompách
Zoznam výstupov do otvoreného vesmíru z Medzinárodnej vesmírnej stanice

thumbnail|left|Počítačový model ISS po dokončení.
Toto je **zoznam [[výstup do otvoreného vesmíru|výstupov do otvoreného vesmíru]] z [[Medzinárodná vesmírna stanica|Medzinárodnej vesmírnej stanice]]**, spoločného projektu 5 vesmírnych agentúr: americkej NASA  Ruskej kozmickej agentúry, japonskej JAXA  Kanadskej vesmírnej agetúry (CSA/ASC) a európskej ESA a dvoch pridružených agentúr: Brazílskej vesmírnej agentúry (AEB) a Talianskej vesmírnej agentúry.

## Stav
K 23. marcu 2009 bolo uskutočnených celkovo 123 výstupov z telesa Medzinárodnej vesmírnej stanice v celkovom čase 776 hodín, 54 minút. 95 z týchto výstupov v celkovom čase 579 hodín a 42 minút boli priamo zo stanice. 28 výstupov sa uskutočnilo z raketoplánu, 73 z modulu Quest Joint Airlock a 22 z modulu Pirs.

## 1998 – 2000

## 2001

## 2002 – 2003

## 2004 – 2006

## 2007

## 2008

## 2009

## Pozri aj
* Výstup do otvoreného vesmíru
* Medzinárodná vesmírna stanica
* Zoznam výstupov do otvoreného vesmíru a výstupov na povrch Mesiaca

## Externé odkazy
*  Domovská stránka NASA 
*  Výstupy Expedície 9 a nákladné lode 

## Referencie

Kategória:Medzinárodná vesmírna stanica
Medzinárodná vesmírna stanica
Vrchol (počítačová grafika)

**Vrchol** () v počítačovej grafike (ale aj všeobecne v geometrii) označuje roh polygónu alebo tiež krajné body priesečníka dvoch susedných plôch polygónov. 
Vertex v polygóne je označovaný ako konvexný, ak vnútorný uhol rohu polygónu je menší ako 180 stupňov. Ak je uhol väčší, vrchol označujeme ako konkávny.

Vrchol je jednoznačne určený ako bod vo virtuálnom trojrozmernom priestore troma súradnicami - x,y,z, súradnica vrcholu môže niesť aj informáciu o farbe, normálovom vektore, súradniciach textúry, mierke a väzbe na ďalší vrchol.

## Pozri aj
* polygón (počítačová grafika).

Kategória:Počítačová grafika
Amoeba OS

**Amoeba** je distribuovaný operačný systém vyvíjaný ako open source a založený na microkerneli. Vznikol na holandskej univerzite "Vrije Universiteit". Jeho hlavným autorom je Andrew S. Tanenbaum. Cieľom projektu Amoeba je vytvorenie systému so zdieľaným časom, ktorý by umožňoval, aby sa celá sieť počítačov javila používateľovi ako jeden počítač. Zdá sa však, že vývoj bol zastavený nakoľko súbory poslednej verzie (5.3) boli naposledy modifikované 12. februára 2001.

Amoeba beží na niekoľkých platformách, vrátane SPARC, i386, i486, 68030, Sun 3/50 and Sun 3/60.

## Externé odkazy
* Oficiálna stránka projektu Amoeba

Kategória:Operačné systémy
Johannes IV.

thumb|right|Johannes IV.

**Johannes IV.** (* 1831 - † 12. marec 1889, Metemma, Sudán) bol etiópsky cisár.

Po britskom ťažení v Etiópii (1867 - 1868) a s tým súvisiacou smrťou etiópskeho cisára Theodora II. (10. apríl 1868) nastalo v Habeši bezvládie poznamenané občianskou vojnou (1869 - 1872). 

V priebehu dlhých bojov sa zmocnil trónu tigrejský ras Kassa. Roku 1872 sa prehlásil za habešského cisára a prijal meno Johannes IV. V rokoch 1875 - 1879 viedol vojnu s Egyptom, pretože Egypťania obsadili Salawakim a Masawu (r. 1865) a neskôr okupovali aj Harar a priľahlé námorné prístavy. Habešské vojsko zaútočilo na jednotky chedíva Ismáila 13. novembra 1875 u Gundetu a Egypťanov rozprášilo. Druhé egyptské ťaženie (r. 1876) zastavili cisárovi vojaci u Gury 25. marca toho roku. O dva roky neskôr dobyl Johannes IV. mesto Šoa. Vojna s Egyptom skončila zvrhnutím chedíva Ismáíla 25. júna 1879. Johannes IV. privítal roku 1880 na svojom dvore dvoch známych cestovateľov Antonína Steckera a Gerharda Rohlfsa. V roku 1882 sa objavil na vnútropolitickej scéne nový uzurpátor známy ako Menelik Šojský. Johannes v bojoch Menelika porazil, ale pochopil, že proti nemu stojí silný súper a tak ho označil za svojho nástupcu. Pri hrozbách na etiópskych hraniciach od Talianska a sudánskych mahdistov si nemohol dovoliť navyše občianske boje. Za vojny Britov proti mahdistom (1883 - 1898) pomohli r. 1884 cisárovi vojaci evakuovať Britov z Gallabátu a Kasalu. Tri roky nato vyhlásil Johannes otvorenú vojnu Talianom, ktorí ohrozovali prístupové oblasti Habešanov k moru. Etiópske vojsko vedené rasom Alulom zničilo u Dogaly taliansku 500-člennú jednotku (26. január 1887). Roky 1885 - 1889 sa niesli v znamení bojov s mahdistami. Johannes zmobilizoval veľkú armádu a 12. marca 1889 dobyl Gallabát, bránený 60 000 dervišmi emira Zemi Kumala. V tvrdých bojoch bol ale cisár zabitý a etiópska armáda sa bez vodcu stiahla.

## Iné projekty

Kategória:Narodenia v 1831
Kategória:Úmrtia v 1889
Kategória:Vládcovia Etiópie
Tadeusz Kutrzeba

**Tadeusz Kutrzeba** (* 15. apríl 1886, Krakov - † 8. január 1947 Londýn, Spojené kráľovstvo) bol poľský divízny generál, považovaný za jedného z najlepších veliteľov počas druhej svetovej vojny.

Slúžil v rakúsko-uhorskej armáde u ženistov. Za prvej svetovej vojny to dotiahol na kapitána. Po vzniku Poľska ako samostatného štátu prešiel v novembri 1918 k vrchnému veliteľstvu poľskej armády. O necelý rok sa stal náčelníkom štábu 1. pešej legionárskej divízie. Roku 1919 bol náčelníkom štábu v operačnej skupine generála Rydz-Smiglyho. Počas poľsko-sovietskej vojny (1919-1920) pripravoval jednotlivé ofenzívy (napr. Kyjevská operácia). Na konci vojny pracoval ako náčelník štábu 2.armády. Od roku 1921 prednášal na Vysokej škole generálneho štábu. Zároveň zastával do r. 1925 funkciu šéfa III. oddelenia generálneho štábu. O tri roky nato prevzal Úrad vojenskej rady. V januári 1927 povýšil na brigádneho generála. V rokoch 1928-1939 viedol Vysokú vojenskú školu. Vypracoval plány obrany v prípade nemeckého útoku. Po obsadení Československa však pôvodné plány prestali mať význam. 

2. svetová vojna ho zastihla ako divízneho generála veliaceho Armáde Poznaň. Už po prvých dňoch sa súvislý poľský front rozpadol. Kutrzeba sa ocitol v obkľúčení nemeckej 4. armády (gen. Kluge) útočiacej zo severu a 8. armády (gen. Blaskowitz) smerujúcej z juhozápadu. Bitka na rieke Bzure bola rozhodnutá už v úvode. Poľská armáda (jej zvyšky) sa ocitla v absolútnom obkľúčení. Kutrzeba však svojim tvrdošijným odporom pútal na seba časť nemeckých síl, ktoré mohli byť využité inde.

Po obrane Varšavy v 1939 ho zajali nemci a zvyšok vojny bol uväznený vo vojenských táboroch Hohenstein, Koenigstein a Oflag VII-A Murnau.

Zomrel v Londýne 8. januára 1947 po tom, ako prehral boj s rakovinou.

## Referencie


## Iné projekty

Kategória:Poľskí generáli
Kategória:Poľské osobnosti druhej svetovej vojny
Kategória:Poľské vojenské osobnosti
Kategória:Osobnosti z Krakova
Železničná zastávka

[náhľad|[Nástupište železničnej zastávky Zbyňov na trati Žilina – Rajec]]
[náhľad|Modernizovaná železničná zastávka [Praha-Horní Měcholupy (železničná zastávka)|Praha-Horní Měcholupy]]
**Železničná zastávka** je miesto na železničnej trati určené na nastupovanie a vystupovanie cestujúcich, ktoré ale nie je dopravňou, teda železničnou stanicou. Zastávka buď vôbec nemá koľajové rozvetvenie, alebo ho nemá príliš rozsiahle. Zvyčajne zastávka nemá ani výpravnú budovu a dopravnú kanceláriu. Zastávku tvoria predovšetkým nástupišťa, v zastávke býva často aj čakáreň alebo prístrešok. V niektorých zastávkach je aj výdajňa cestovných lístkov.

Pri železničných staniciach a zastávok často býva aj autobusová zastávka nadväzujúcej cestnej dopravy, prípadne možnosť prestupu na iné druhy dopravy.

## Pozri aj
* Železničná stanica
* Zastávka
* Autobusová zastávka
* Električková zastávka
* Stanica metra

## Iné projekty

## Externé odkazy
* Fotogaléria železničných staníc na sieti SŽDC 

## Zdroj

Zastávka
Zastávka
Priamy vozeň

**Priamy vozeň** je vozeň osobnej železničnej dopravy, ktorého trasa je odlišná od prvého "kmeňového" vlaku.

Zavedený býva vo vnútroštátnej i medzištátnej preprave na trasách, kde je neefektívne zavedenie celého samostatného vlaku. Spravidla býva vezený na seba nadväzujúcimi vlakmi osobnej dopravy, medzi ktorými býva preradený v určenej nácestnej stanici.

Kategória:Železnica
Takidžiró Óniši

**Takidžiro Oniši** (* 2. jún 1891 Tamba, prefektúra Hjógo Japonsko - † 16. august 1945 Tokio, Japonsko) bol japonský admirál, veliteľ prvej leteckej flotily Japonského cisárskeho námorného letectva počas druhej svetovej vojny. V septembri 1944 velil tejto flotile na Filipínach. Mal k dispozícii iba 110 lietadiel, ktorými musel čeliť americkému loďstvu, ktoré disponovalo 1500 lietadlami. Preto prišiel s myšlienkou samovražedných náletov tzv. kamikadze. Prvý úspešný nálet viedol poručík Jukio Seki. Po počiatočnom váhaní dal súhlas na túto taktiku i cisár Hirohito. Oniši spáchal seppuku 15. augusta 1945, v deň keď cisár oficiálne vyhlásil japonskú kapituláciu.

Kategória:Narodenia v 1891
Kategória:Úmrtia v 1945
Kategória:Japonskí letci
Kategória:Japonské osobnosti druhej svetovej vojny
Kategória:Japonské vojenské osobnosti
Kategória:Obete samovrážd
Lutna

[thumb|[Baroková, alebo klasická lutna.]]

**Lutna** je brnkací strunový hudobný nástroj, ktorý sa skladá z krku a rezonančnej skrinky.

## Opis
Lutna má rezonančnú skriňu tvaru polovice dyne s pripojeným krkom, na ktorom je hmatník. V hornej časti krku sú upevnené kolíky na napínanie strún. Druhým koncom sú struny upevnené v strunníku – kobylke nástroja. 
Charakteristickým znakom bola zalomená hlavica na 
krku. Struny sú vedené dvojmo.
## História

Predchodcom lutny bol arabský nástroj úd, ktorý sa v 8. storočí dostal cez dnešné Španielsko do Európy. V 15. až 17. storočí už lutna patrila k najrozšírenejším hudobným nástrojom. Používala sa ako sprievod ku spevu. Väčšie lutny mávali aj sprievodné struny vedené vedľa hmatníka.

## Iné projekty

Kategória:Brnkacie nástroje
Jurij Ivanovič Malenčenko

**Jurij Ivanovič Malenčenko** (; ; * 22. december 1961, Chruščov, dnes Svitlovodsk) je bývalý ruský kozmonaut.

## Životopis
Malenčenko sa narodil v meste Chruščov (dnes Svitlovodsk) v Kirovogradskej oblasti v Ukrajinskej SSR. Má ukrajinský pôvod. V roku 1983 doštudoval na Charkivskej vojenskej leteckej škole a začal navštevovať Žukovského letecko-inžiniersku akadémiu, ktorú ukončil v roku 1993. Do oddielu kozmonautov bol prijatý v roku 1987.

## Lety do vesmíru
Malenčenko bol naposledy členom Expedície 33 ako prvý letový inžinier na ISS, kde priletel ako veliteľ kozmickej lode Sojuz TMA-05M. 

# Sojuz TM-19: veliteľ 16. posádky stanice Mir, 11. júl 1994 - 4. november 1994 - 125d 22h 53m  
# STS-106:  špecialista misie 20. november 2000  - 11d 19h 12m  
# Sojuz TMA-2: veliteľ Expedície 7 na ISS, 26. apríl 2003 - 28. október 2003 - 184d 22h 46m
# Sojuz TMA-11: prvý letový inžinier Expedície 16 na ISS - 10. október 2007 - 19. apríl 2008 - 191d 19h 7m
# Sojuz TMA-05M: prvý letový inžinier Expedície 33 na ISS - 15. júl 2012 - 19. november 2012

## Svadba vo vesmíre
Malenčenko sa stal prvým kozmonautom, ktorý mal svadbu počas pobytu vo vesmíre, 10. augusta 2003 sa oženil s Jekaterinou Dmitrievovou, ktorá bola v tom čase v Texase, kým on 320 km nad Novým Zélandom na palube ISS. 

## Referencie

## Externé odkazy
* Biografia na stránkach NASA 
* Biografia na stránkach Spacefacts 

Kategória:Narodenia v 1961
Kategória:Členovia posádok Medzinárodnej vesmírnej stanice
Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Hrdinovia Ruskej federácie
Kategória:Ruské osobnosti ukrajinského pôvodu
Saint-Saëns

**Saint-Saëns** môže byť:
* francúzsky skladateľ, pozri Camille Saint-Saëns
* francúzska obec, pozri Saint-Saëns (Seine-Maritime)
* francúzsky kantón, pozri Saint-Saëns (kantón)
Tolerančný patent

thumb|Tolerančný patent

**Tolerančný patent** je dokument zo dňa 13. októbra 1781, ktorým cisár Jozef II. vyhlásil obmedzenú náboženskú slobodu a občiansku rovnoprávnosť pre stúpencov evanjelického, augsburského (luteránskeho), reformovaného helvétskeho (kalvínskeho) a pravoslávneho (ortodoxného) vyznania s rímskymi katolíkmi. Dôvodom bola najmä snaha podporiť hospodársky rozvoj krajiny využitím potenciálu aj stúpencov nekatolíckych náboženstiev. Týmto patentom sa prakticky skončila protireformácia v Habsburskej monarchii. 

Stúpenci týchto vyznaní mohli vlastniť majetok, venovať sa remeslám, stať sa občanmi miest, získať akademické hodnosti a zastávať verejné funkcie. Na chrámy týchto vyznaní sa zo začiatku vzťahovali určité obmedzenia ako zákaz vchodov z hlavnej ulice alebo námestia ale tie boli čoskoro zrušené. Avšak katolícke náboženstvo naďalej zostalo jediným verejným a štátnym náboženstvom. 

Táto problematika bola upravená celou sériou patentov a nariadení, ktoré upravovali problematiku tolerancie rozdielne pre rôzne krajiny monarchie. K patentu vznikol aj rad vykonávacích nariadení. Isté výnimky umožňujúce obmedzený výkon nekatolíckeho náboženstva v určitých miestach existovali už predtým (napr. v Sliezsku). Tolerančný patent sa nevzťahoval na Ašsko.

Patent bol platný od 13. a 27. októbra 1781 pre nemecké a české krajiny, od 25. októbra alebo 21. decembra 1781 pre Uhorsko, od 10. novembra 1781 pre Galíciu, od 12. novembra 1781 pre belgické provincie, od 30. mája 1782 pre Lombardsko. Medzi 6. novembrom a 9. decembrom 1781 začal platiť v Tirolsku.

## Referencie


## Literatúra
* Frank, G. *Toleranční patent císaře Josefa II.* Vídeň, 1881
* Bednář, František. *Toleranční patent, jeho vznik a význam.* Praha, 1931
* Burian, Ilja - Melmuk, Jiří - Melmuková-Šašecí, Eva (ed.). *Evangelíci v rané toleranční době*. sešit 1-8. Praha: Oliva. 1995-1996
* Czegle, Imre. *Samuel Szalay a maďarští reformovaní toleranční kazatelé.* Praha: Synodní rada Českobratrské církve evangelické, 1985
* Čapek, Jan Blahoslav. *Československá literatura toleranční 1781-1861.* I., II., Praha 1933
* kolektiv. *Toleranční sborník. Klasobraní z jubilejních slavností 1981*. Praha: Kalich v Ústředním církevním nakladatelství, 1984
* Medek, Zdeněk Jan. *Na slunce a do mrazu (První čas josefínské náboženské tolerance v Čechách a na Moravě)*. Praha: Kalich v Ústředním církevním nakladatelství, 1982
* Melmuková-Šašecí, Eva. *Patent zvaný toleranční*. Praha: Mladá fronta, edice Kolumbus, 1999

## Externé odkazy
* Toleranzpatent vom 13.Oktober 1781 im Wortlaut 
* Toleranzpatente und Hofdekrete 

Kategória:Právne predpisy v Rakúsku
Kategória:Právne predpisy v Uhorsku
Kategória:Reformácia
Kategória:Dejiny Slovenska
Kategória:Dejiny Uhorska
Kategória:Dejiny Rakúska
Kategória:Dejiny Česka
Peggy Whitsonová

**Peggy Annette Whitsonová** (; * 9. február 1960) je americká biochemická výskumníčka a astronautka NASA. Svoju prvú kozmickú misiu uskutočnila v roku 2002, keď na palube Medzinárodnej vesmírnej stanice pôsobila ako členka piatej základnej posádky. Jej druhá misia odštartovala 10. októbra 2007. Na ISS pôsobila ako veliteľka 16. základnej posádky, čím sa stala prvou ženou, ktorá kedy velila ISS.

Na dvoch misiách vytvorila rekord vo výstupoch do otvoreného vesmíru ženou (celkovo 39 hodín a 44 minút), neskôr tento rekord prekonala Sunita Williamsová.

Po návrate z 288-dňovej misie v septembri 2017 strávila celkovo 665 dní vo vesmíre. Prekonala tak všetky astronautky a aj Američanov celkovo. Drží tiež rekord žien v počte výstupv do vesmíru (10) a je aj najstaršou ženou vo vesmíre.

## Referencie

## Iné projekty

## Externé odkazy
*  Expedícia 16 na stránkach NASA 

Kategória:Kozmonauti USA
Kategória:Kozmonautky
Kategória:Členovia posádok Medzinárodnej vesmírnej stanice
Kategória:Osobnosti z Iowy
Kursalon (Piešťany)

náhľad|Terasa reštaurácie na západnej strane budovy
náhľad|Vchod do Balneologického múzea Imricha Wintera z južnej strany
náhľad|Terasa Apolin v Kursalone
**Kursalon** (známa aj ako **Kúpeľná dvorana**) je veľká jednoposchodová budova s dvoma átriami v mestskom parku oproti Grandhotelu Royal (dnes *Slovan*) v Piešťanoch. Je to kultúrna pamiatka, architektom bol Ignác Alpár. Jednoposchodová budova s dvoma átriami situovaná v mestskom parku. Postavená v roku 1894 podľa plánov budapeštianskeho architekta Ignáca Alpára. Je zároveň najväčšou zachovalou pamiatkou z 19. storočia v Piešťanoch.

## O stavbe
Eklekticky poňatá stavba má štvorcový pôdorys s nádvorím. V kúpeľnej dvorane sa zachovala pozoruhodná štuková výzdoba ktorá má 350 m², a jej výška je 13 m. Nachádzali sa tu reštaurácie, hudobná sieň, kaviareň a na prvom poschodí izby pre hostí.

## Využitie dnes
V budove dnes sídli Balneologické múzeum Imricha Wintera, ktorého prvá expozícia tu bola inštalovaná už v roku 1928. 

Okrem múzea je v budove kultúrne a spoločenské centrum Apolin , reštaurácia a kancelárie niekoľkých firiem.

## Literatúra
* Slovensko kúpele: Ľ. Hušáková, J. Takátsová, Priroda 2002

Kategória:Paláce na Slovensku 
Kategória:Stavby v Piešťanoch
Piešťany
Kategória:Architektúra z 1894
Usmerňovač

**Usmerňovač** môže byť:
*v elektrotechnike:
**funkčný elektrický prvok, ktorý vedie elektrický prúd iba v jednom smere (napr. dióda), pozri usmerňovač (elektrotechnika)
**zariadenie na výrobu usmerneného elektrického prúdu, pozri usmerňovač (zariadenie)
*v letectve: usmerňovač aerodynamického tunela
Daniel Michio Tani

**Daniel Michio Tani** (* 1. február 1961, Ridley Park, Pensylvánia) je americký inžinier a astronaut NASA. Ako svoje domovské mesto uvádza Lombard. Je ženatý s Jane Eganovou z írskeho Corku.

## Referencie

## Externé odkazy
* Biografia na stránkach NASA
* Biografia na stránkach Spacefacts

Kategória:Kozmonauti USA
Kategória:Členovia posádok Medzinárodnej vesmírnej stanice
Kategória:Absolventi MIT
Kategória:Osobnosti USA japonského pôvodu
Kategória:Osobnosti z Pensylvánie